เงินเฟ้อวิ่งจ่อทะลุ5%ปลายปีลด
ธปท.ยอมรับเงินเฟ้อทะลุ 5% ได้ ปลายปีลด
18 ส.ค. 2554

ธปท.ยอมรับเงินเฟ้อทะลุ 5% ได้ ปลายปีลด
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวว่า แรงกดดันอัตราเงินเฟ้อของไทยยังมีอยู่สูง ส่วนใหญ่มาจากปัญหาราคาน้ำมัน และการส่งผ่านราคาอาหารสดไปยังอาหารสำเร็จรูป ซึ่งจะเกิดขึ้นไปอีกระยะหนึ่ง โดยขณะนี้อัตราเงินเฟ้อพื้นฐานยืนอยู่ระดับ 3% เศษ และคาดว่าจะขึ้นไปเกิน 3% ในช่วงไตรมาส 34 หากรัฐบาลไม่ต่อมาตรการช่วยเหลือค่าครองชีพอัตราเงินเฟ้อทั่วไปในปีนี้มีโอกาสแตะ 45% 
“ถ้าไม่มีเรื่องที่ไม่คาดฝันเกิดขึ้นอีก ธปท.จะสามารถดำเนินนโยบายการเงินพยุงได้ และเชื่อว่าในปลายไตรมาส 3/2554 ถึงไตรมาส 1/2555 อัตราเงินเฟ้อก็ลดลงได้” ผู้ว่าการ ธปท. กล่าว
นายประสาร กล่าวว่า หลักการสำคัญคือ ธปท.จะต้องไม่ทำให้คนรู้สึกว่าจะแก้ไขปัญหาการเร่งตัวอัตราเงินเฟ้อไม่ได้ หรือทำให้รู้สึกว่าเงินเฟ้อจะเร่งตัวมากกว่านี้ ซึ่งก็คือการคาดการณ์เงินเฟ้อล่วงหน้า อันจะทำให้เกิดปัญหาราคาสินค้าปรับตัวเพิ่มขึ้น จึงต้องสร้างความเชื่อมั่นให้ผู้บริโภคว่าเงินเฟ้อจะไม่เร่งไปมากกว่านี้ นี่จึงเป็นเป้าหมายสำคัญในการทำงานของ ธปท.